**PUČKO OTVORENO UČILIŠTE KRIŽEVCI**

(Naziv ustanove)

URBROJ: 132 / 2020.

Križevci, 10.11.2020.

**OBRAZLOŽENJE PRIJEDLOGA**

**FINANCIJSKOG PLANA I PLANA RADA**

**ZA 2021. GODINU**

|  |  |
| --- | --- |
| 1. Podaci o ustanovi | |
| Naziv ustanove: | PUČKO OTVORENO UČILIŠTE KRIŽEVCI |
| Sjedište ustanove: | TRG SV. FLORIJANA 14, KRIŽEVCI |
| Matični broj /OIB: | 3003426 /69478236897 |
| Ime i prezime osobe ovlaštene za zastupanje (ravnatelj/ica, zapovjednik, predsjednik) | ŽELJKA ŠUNJIĆ, PROF.  RAVNATELJICA |
| Telefon: | 711 – 212 |
| e-pošta: | [Uciliste-krizevci@kc.t-com.hr](mailto:Uciliste-krizevci@kc.t-com.hr) |
| 1. Djelatnost ustanove – sažetak djelokruga rada proračunskog korisnika | |
| Pučko otvoreno učilište pravni je sljednik Narodnog sveučilišta Križevci  Djelatnosti: organiziranje kazališnih, glazbenih, izložbenih i drugih kulturnih događanja, obrazovanje odraslih, djelatnost amaterskog kazališta, organiziranje i promicanje svih oblika kulturnog i umjetničkog stvaralaštva i javnog informiranja, izdavačka djelatnost ...  Zakonski akti po kojima se djeluje: Zakon o ustanovama, Zakon o pučkim učilištima, Zakon o ustanovama, Zakon o obrazovanju odraslih, Zakon o radu  Osnivački akt: Odluka o utvrđivanju osnivačkih prava i obveza prema Pučkom otvorenom učilištu Križevci (1994.)  Statut Pučkog otvorenog učilišta Križevci, unutarnji akti i pravilnici | |
| 1. Ljudski resursi | |
| U Učilištu je zaposleno tri (3) zaposlenika: računovođa – za 3 ustanove ( knjižnica, muzej, učilište), spremačica, ravnateljica. Plaće zaposlenih i ostala prava za zaposlene regulirani su Kolektivnim ugovorom za zaposlenike u ustanovama kulture Grada Križevaca i financiraju se iz gradskog proračuna. | |
| 1. Program rada – obrazloženi programi | |
| Osnovne djelatnosti POU Križevci su organiziranje kulturnih programa i manifestacija od interesa za Grad, obrazovanje odraslih, te ostale djelatnosti prema Statutu i Aktu o osnivanju.  Djelatnost kulture i organiziranja kulturnih programa i manifestacija realizira se sukladno godišnjem planu i programu rada. Financirane su iz gradskog proračuna, županijskog proračuna te iz državnog proračuna (Ministarstvo kulture).  U 2021. godini iz sredstava Ministarstva kulture, planiraju se organizirati: koncert i dječja predstava koji će biti financirani temeljem suradnje sa umjetnicima koji su aplicirali na Javne potrebe MK (za što su već poslana Pozivna pisma: koncert Kvarteta Rucner planiran za Dan grada i dječja predstava Kazališta Smješko planirana u veljači). Nadalje tijekom 2021. godine planiramo još jednu popularnu dječju predstavu Kako je Potjeh tražio istinu (Luka Nižetić u glavnoj ulozi). I dalje nastavljamo s radom lutkarskog kazališta POU KŽ „Petrica“, 21.11. ponudit ćemo lutkarsku predstavu povodom Noći kazališta jer smo se i ove godine formalno prijavili (dječja lutkarska predstava „KLUPKO“) te planiramo još tri predstave tijekom godine uz nastup na Svjetskom danu lutkarstva u ožujku te u pripremi Malog spravišča. I dalje smo organizatori Ljetnog kina (lipanj, srpanj, kolovoz).  OBRAZOVANJE ODRASLIH  Obrazovanje odraslih se provodi sukladno važećim zakonskim propisima, a izvode se programi osposobljavanja i usavršavanja koji imaju odobrenje Ministarstva obrazovanja, znanosti i sporta za izvođenje i pravo upisa u radnu knjižicu, tzv. verificirani programi.  Osim verificiranih tečajeva i programe formalnog obrazovanja, kroz programe neformalnog obrazovanja pripremaju se i provode tečajevi i edukacije kroz koje polaznici zadovoljavaju svoje potrebe i interese u stjecanju novih vještina i znanja na raznim područjima.  Provođenje programa obrazovanja odraslih kao i do sada uvelike će ovisiti stanju na tržištu i mogućnostima polaznika koji samofinanciraju svoju edukaciju. Pokretanje grupe polaznika pojedinog programa ovisi o broju prijavljenih prolaznika. Svaki pokrenuti program bazirat će se, kao i do sada, na ekonomskoj isplativosti i mogućnosti pokrivanja svih troškova vezanih uz njega (honorar predavača, literatura za polaznike, materijalni i ostali troškovi provođenja).  U 2021. što se tiče obrazovanja, nastavlja se obrazovanje za poslove knjigovođe započeto u listopadu 2020.godine te se početak nove grupe, za koju već imamo prijavljene kandidate, predviđa za proljeće 2021.godine. Također, ovisno o prijavi kandidata planira se i program za njegovateljice. Od neverificiranih programa nastavlja se Likovna škola, te škola crtanja.    PARTNERI SMO TRENUTNO NA TRI PROJEKTA (prvi je odobren, a za druga dva je administrativni postupak u tijeku, prošli su administrativnu provjeru pa spominjem samo kao najavu).  Prvi projekt je partnerstvo s Udrugom POINT: PROSTORI SUDJELOVANJA:  Future Hub Križevci dvogodišnji je projekt udruge P.O.I.N.T. u partnerstvu s udrugom Perzeidi, Pučkim otvorenim učilištem Križevci te Gradom Križevcima kojim se žele postaviti temelji sustavnom izvanškolskom obrazovanju djece i mladih iz područja prirodoslovlja, tehnologije, inženjerstva i matematike te približiti prirodne znanosti i tehničke discipline široj javnosti. Projekt će povezivati i druge grane djelovanja poput medija i umjetnosti te će razvijati socijalne vještine i promicati društveno odgovorno ponašanje. Dugoročno, programskim aktivnostima radit će se na jačanju ljudskih potencijala potrebnih za učinkovitije djelovanje civilnog društva, ali i nužnih za ekonomski napredak grada u smjeru novih tehnologija i održivog razvoja.  Planirana događanja u brojkama:  - 24 mjeseca ukupno trajanje projekta (4 školska polugodišta) - po 3 kontinuirana obrazovna programa po polugodištu: prirodoslovlje, računarstvo i robotika (12 ukupno) - 12 radionica socijalnih vještina (tzv. soft-skills) - 4 stručnih seminara za predstavnike OCD-a (6.800,00kn) - 36 javnih predavanja, tribina i filmskih projekcija te 2 izložbe - 14 promatranja noćnog neba  Od toga će se u učionici Pučkog i/ili Barake 5B kad bude gotova održavati: - svi kontinuirani obrazovni programi - radionice socijalnih vještina - stručni seminari,  NAJAVE PARTNERTSVA NA OSTALA DVA PROJEKTA KOJA SU PROŠLA SAMO ADMINISTARTIVNU PROVJERU:   1. GDCK – projekt „BUDI AKTIVAN“ gdje će POU KŽ provesti osposobljavanje za ciljanu skupinu tijekom 24 mjeseca provedbe projekta. Broj ciljane skupine je 20 od kojih će minimalno 14 osoba biti uključeno u verificirane programe obrazovanja odraslih (pomoćnik u nastavi i osposobljavanje za knjigovođu). Procijenjena vrijednost provođenja osposobljavanja za 20 osoba iznosi 87.000, 00kn, prema cijenama obrazovanja POU KŽ. Projektu je tek odobrena administrativna provjera pa je samo u najavi. 2. SPARK – Sinergija prirodoslovaca, astronoma, računaraca Križevaca“ pri prijavi na natječaj ESF-a - partneri smo, a nositelj je Udruga POINT u natječaju za dodjelu bespovratnih sredstava „Jačanje kapaciteta organizacija civilnoga društva za popularizaciju STEM-a“ u okviru Operativnog programa Učinkoviti ljudski potencijali sufinanciranog iz Europskog socijalnog fonda (ESF). Ovim se natječajem želi jačati kapacitete organizacija civilnoga društva za aktivno uključivanje djece i mladih te opće populacije u popularizaciju STEM-a. Specifično, usmjeren je unaprjeđenju kapaciteta organizacija civilnoga društva za provedbu programa u području popularizacije STEM-a; suradnje organizacija civilnoga društva i odgojno-obrazovnih i visoko-obrazovnih institucija u području popularizacije STEM-a te povećanju broja aktivnosti s ciljem popularizacije STEM-a u općoj populaciji, s naglaskom na djeci i mladima. Kao projektnom partneru, za potrebe izvedbe ove (i/ili druge odgovarajuće) projektne aktivnosti, u troškovniku projekta za POU KŽ predviđena su financijska sredstva u iznosu do 75.000,00 kuna (s PDV-om) za nabavku odgovarajuće opreme, koja bi Udruga POINT, ako projekt bude odobren za financiranje, pravovremeno transferirali za tu namjenu.   Aplicirano je i za 2021. godinu na program javnih potreba u kulturi Ministarstva kulture RH s projektom daljnjeg, završnog uređenja Velike dvorane: Opremanje unutarnjeg prostora Velike dvorane Hrvatskog doma (zastor, pokretne zavjese, rasvjetna tijela, razglas, tepisoni, ulazna vrata) i građevinsko-obrtnički radovi tornja u sklopu dvorane. Velika dvorana Hrvatskog doma glavno je mjesto javnog okupljanja te mjesto odvijanja svih glazbenih i kazališnih događanja, kako za potrebe vanjskih korisnika, tako i za korisnike grada i gradskih ustanova. U zadnje dvije godinu u dvoranu se ulaže, uredio se unutarnji prostor, ali kako je to prostor vizualno - akustičnih potreba, nužna je obnova upravo te opreme. Tako dvorana zahtijeva opremanje pozornice novim zastorom s pomičnim mehanizmom jer je zastor od starosti u potpunosti uništen, a mehanizam nije u funkciji. Također, potreban je tepison po sredini gledališta zbog sigurnosnih razloga (sklizak parket). Dva velika lustera i 17 malih više ne obasjavaju dvoranu jer ih je zbog starosti nemoguće popraviti te njihova nefunkcionalnost otežava izvođenje koncerata i predstava. Bočni prozori su opet presvijetli za dječje predstave po danu pa je nemoguće odigrati predstave koje zahtijevaju zatamnjenje, te su nam tu potrebne zavjese koje će nam omogućiti spomenuto. Kako je dobro ozvučenje nužno za izvođenje i potrebe korisnika, tako bismo dvoranu opremili i novim razglasom jer nam ovaj ne podržava potrebe korisnika ni u jednostavnijim prigodama. Također, budući da tako velika dvorana u funkciji ima samo jedan izlaz jer druga vrata zbog starosti nisu u funkciji, stavili bismo nova kako bismo imali brži i veći protok gledatelja. U sklopu dvorane je toranj koji zahtijeva manje građevinsko-obrtničke radove. Riječ je o staroj žbuci te je potrebno čišćenje te zidarski, ličilački i soboslikarski radovi.  Spomenuti radovi i opremanje iznose: UKUPNO:447.984,42 kn, MK: 340.000,00 kn GRAD: 100 000 kn, VLASTITA SREDSTVA: 7.984,42 kn. | |
| 1. Zakonske i druge podloge na kojima se zasnivaju programi | |
| Programi se zasnivaju na važećim zakonima koji propisuju reguliraju rad ustanove u svakoj djelatnosti: Zakon o ustanovama, Zakon o pučkim učilištima, Zakon o obrazovanju odraslih, Zakon o radu, Akt o osnivanju, Statut POU Križevci, Zakon o proračunu, Odluka o izvršenju Proračuna Grada Križevaca,  Pravilnik o plaćama i drugim materijalnim pravima zaposlenika POU Križevci | |
| 1. Usklađeni ciljevi, strategija i programi s dokumentima dugoročnog razvoja | |
| Programi su usklađeni sa ciljevima relevantnih strateških dokumenata : Strategija grada Križevaca, Županijska strategija razvoja ljudskih potencijala, Strategija obrazovanja, znanosti i tehnologije RH | |
| 1. Ishodišta i pokazatelji na kojima se zasnivaju izračuni i ocjene potrebnih sredstava za provođenje programa | |
| Planiranje je učinjeno temeljem Smjernica za izradu financijskog plana POU Križevci od strane Odjela za gospodarstvo i financije. | |
| 1. Izvještaj o postignutim ciljevima i rezultatima programa temeljenim na pokazateljima uspješnosti iz nadležnosti proračunskog korisnika u prethodnoj godini | |
| Što se tiče kulturnih programa, realizacija plana - svaki mjesec jedna predstava je bila dogovorena, ali iznenadnom pojavom pandemije ne i ostvariva, iako smo u ožujku ipak prikazali zadnju predstavu (Kakva ti je žena, takav ti je život) netom prije „lockdown“- a te upriličili dva koncerta ozbiljne glazbe (Gudački kvartet Porin i koncert klarinet/klavir) u Velikoj dvorani. Najmom prostora i dalje sudjelujemo za sve korisnike. U obrazovanju se vidi uspješnost u smislu da smo prošle godine imali 7 polaznika za program osposobljavanja za knjigovođe, a ove ih godine imamo 12, iako nam se čak prijavilo i više, ali nismo bili u mogućnosti ih uzeti zbog ograničenog broja u prostoru učionice. U podrumskoj dvorani smo ove godine obrazovali 31 gerontodomaćicu preko projekta GDCK „ZAŽELI – program zapošljavanja žena pod nazivom PRUŽI RUKU POTREBITIMA“. Također nam se povećao broj polaznika za Likovnu školu, duplo nego dosadašnjih godina (24 polaznika/dvije grupe). Osnovano je Lutkarsko kazalište POU KŽ. Povećao se broj djece. Partneri smo na projektu PROSTORI SUDJELOVANJA, nositelj je Udruga POINT, te će nam prostor učionice biti narednih 24 mjeseca pun raznim edukacijama iz tog područja. U potpunosti je obnovljena Velika dvorana Hrvatskog doma. Prijavama na natječaje MK, u posljednje dvije godine natječajem smo dobili 340.000,00 kn i uredili u potpunosti unutrašnjost , zapozorje, garderobe, pozornicu, wc -e, hodnike, balkon, a ove godine smo opet aplicirali za obnovu tornja te opremanja (razglas, zastor, zavjese)…i tražili iznos 340.000,00 kn. | |
| 1. Program investicijskog održavanja | |
| U programu investicijskog održavanja planirana su sredstva za redovno održavanje opreme i objekta. | |

|  |
| --- |
| 1. Program kapitalnih ulaganja |
| U 2021. godini planira se nastavak ulaganja u Veliku dvoranu Hrvatskog doma. |
| 1. Sažeti financijski plan |
| |  |  |  |  | | --- | --- | --- | --- | | PRIHODI: | PLAN 2020 | PLAN 2021. | Index | | SREDSTVA GRADA | 547.293,62 | 547.000,00 | 100 | | VLASTITA SREDSTVA | 68.500,00 | 120.700,00 | 176 | | OSTALI PRIHODI UKUPNO: | 247.600,00 | 347.400,00 | 140 | | Županija | -- | --- | -- | | Ministarstvo | 247.000,00 | 340.000,00 | 137 | | Ostalo | 600,00 | 7.400,00 | 1233 | | * **PRIHODI UKUPNO:** | **863.393,62** | **1.015.100,00** | **117** | |  |  |  |  | | RASHODI: |  |  |  | | ZA ZAPOSLENE | 318.200,00 | 387.500,00 | 121 | | MATERIJALNI RASHODI | 155.765,63 | 146.900,00 | 94 | | PROGRAMI UKUPNO | 49.464,69 | 26.500,00 | 53 | | INVESTICIJSKO ODRŽAV. | 351.069,68 | 5.300,00 | 1 | | KAPITALNA ULAGANJA | 6.000,00 | 448.000,00 | 7466 | | OSTALO: | 900,00 | 900,00 | 100 | |  |  |  |  | | **RASHODI UKUPNO:** | **881.400,00** | **1.015.100,00** | **115** | | VIŠAK/MANJAK PRIHODA: | -18.006,38 |  |  | |
| 1. Osvrt ravnatelja/ice na cjelokupno poslovanje u narednom razdoblju |
| Smatram da je Plan za 2021.godinu najraznolikiji, najsadržajniji i pokazuje veći protok korisnika u verificiranim i neverificiranim programima, ali i u angažmanu samog Učilišta u projektima kao partnera. Nadam se još boljem poslovanju uz povećan ljudski resurs.  Zadanim limitima smo ograničeni u sredstvima za materijalne troškove Velike dvorane pa smo u tu svrhu stavili još iznos od 17 000 kn. |
| 1. Ostala obrazloženja i dokumentacija |
| ŽELJKA ŠUNJIĆ, PROF.  ravnateljica |